Diari Oficial de la Generalitat Valenciana


Sumari del DOGV 10629, del 09-12-2024 (2024/12029)

RESOLUCIÓ de 2 de desembre de 2024, de la Secretaria Autonòmica d’Educació, de la convocatòria de sol·licitud de desenrotllament d’un programa de capacitació digital en el marc del programa C19.I01.P04, «Competències digitals per a la infància» (CODI), dirigit a l’alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10580

Data del DOGV
:   09-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12927

CVE
:   CYAR-V-2949-96103

Data del document
:   02-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * alfabetització digital
    * ensenyament secundari
    * ensenyament primari

El Ple de la Conferència Sectorial d’Infància i Adolescència, celebrat el dia 13 de desembre de 2022, va aprovar i va donar conformitat a l’assumpte denominat «Acord pel qual s’aprova la proposta de distribució territorial, per import de 50 milions d’euros, de fons per a la formació en competències digitals per a xiquetes, xiquets i adolescents en situació de vulnerabilitat, per a les comunitats i ciutats autònomes susceptibles de ser beneficiàries en el marc del programa «Competències digitals per a la infància (CODI)» del PRTR, modificat pel Consell de Ministres de 27 de desembre de 2023.

Per Resolució de 7 d’agost de 2024, de la Conselleria d’Educació, Cultura, Universitats i Ocupació, es convoca un programa de capacitació digital en el marc del programa C19.I01.P04, «Competències digitals per a la infància (CODI), dirigit a l’alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 9931, 06.09.2024).

De conformitat amb l’apartat resolutiu setzé de la Resolució de 7 d’agost de 2024, es va publicar en la pàgina web de la Conselleria d’Educació, Cultura, Universitats i Ocupació, la resolució provisional, en els annexos I i II de la qual apareixen els centres seleccionats per a desenrotllar el programa «Competències digitals per a la infància» en el curs 2024-2025, així com el nombre d’accions formatives assignades a cada centre, la persona coordinadora del programa de cada centre educatiu i el/la docent o els/les docents que impartiran les accions formatives en cada centre educatiu, amb indicació del nombre d’accions formatives que impartirà cada docent.

Complits els tràmits establits en la convocatòria, una vegada finalitzat el termini d’efectuar-hi al·legacions i renúncies, l’òrgan instructor ha elaborat la proposta definitiva de designació dels centres educatius de titularitat pública de la Comunitat Valenciana que desenrotllaran, en el curs 2024-2025, el programa de capacitació digital a l’alumnat entre 9 i 17 anys en el marc del programa «Competències digitals per a la infància» (CODI), del PRTR, finançat per la Unió Europea-NextGenerationEu, així com el nombre d’accions formatives assignades a cada centre educatiu, la persona coordinadora del programa de cada centre educatiu i el/la docent o els/les docents que impartiran les accions formatives en cada centre educatiu, amb indicació del nombre d’accions formatives que impartirà cada docent.

Vista la proposta definitiva aprovada per la comissió assessora i avaluadora, de designació dels centres educatius de titularitat pública de la Comunitat Valenciana que desenrotllaran, en el curs 2024-2025, el programa de capacitació digital a l’alumnat entre 9 i 17 anys en marc del programa «Competències digitals per a la infància» (CODI), del PRTR, finançat per la Unió Europea-NextGenerationEu, així com el nombre d’accions formatives assignades a cada centre educatiu, atesa la disponibilitat pressupostària, i en virtut de les atribucions que conferix l’apartat resolutiu setzé de la Resolució de 7 d’agost de 2024, per la qual es convoca un programa de capacitació digital en el marc del programa C19.I01.P04, Competències digitals per a la infància (CODI), dirigit a l’alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 9931, 06.09.2024),

RESOLC

*Primer*

Autorització de centres educatius per al desenrotllament del programa, assignació del nombre d’accions formatives a cada centre educatiu, designació de la persona coordinadora del programa i dels/de les docents que impartiran les accions en cada centre educatiu.

1. Autoritzar el desenrotllament del programa «Competències digitals per a la infància» CODI als centres docents de titularitat de la Generalitat que figuren en l’annex I d’esta resolució.

2. Assignar el nombre d’accions formatives a cada centre educatiu, que figura en l’annex I.

3. Designar la persona coordinadora del programa de cada centre educatiu, que figura en l’annex I.

4. Designar els/les docents que impartiran les accions formatives en cada centre educatiu amb indicació de nombre d’accions formatives que impartirà cada docent, que figuren en l’annex II.

*Segon. Desestimació de sol·licituds i al·legacions*

1. Desestimar les sol·licituds que s’esmenten en l’annex III, pels motius indicats en cada cas.

2. Desestimar les al·legacions que s’esmenten en l’annex IV, pels motius indicats en cada cas.

*Tercer. Pagament*

De conformitat amb el que es disposa en la Resolució de 5 de desembre de 2023, de la Conselleria d’Hisenda, Economia i Administració Pública, per la qual s’autoritza una generació de crèdits per ingressos finalistes procedents del Ministeri de Drets Socials i Agenda 2030, per import global de 5.959.000,00 euros, destinats al finançament del programa Competències digitals per a la infància (CODI), en el marc del Pla de recuperació, transformació i resiliència (DOGV 9761, 08.01.2024), i l’Acord de 12 de març de 2024, del Consell, pel qual s’autoritza la incorporació de crèdits de l’exercici 2023 a 2024, procedents del Pla de recuperació, transformació i resiliència finançat pel Mecanisme Europeu de Recuperació i Resiliència, per import total de 1.554.665.778,09 euros (DOGV 9808, 13.03.2024) i l’apartat resolutiu quart de la Resolució de 7 d’agost de 2024, per la qual es convoca un programa de capacitació digital en el marc del programa C19.I01.P04, Competències digitals per a la infància (CODI), dirigit a l’alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025; l’assignació màxima per al desenrotllament de les actuacions del programa CODI és de 5.363.100,00 euros, amb càrrec als crèdits del capítol II de la secció, servici, centre gestor i subprograma M6807.24.0608.932Q29.6 destinada als programes de capacitació digital en el marc del programa C19.I01.P04, Competències digitals per a la infància (CODI) per a l’alumnat entre 9 i 17 anys, dins del Pla de recuperació, transformació i resiliència, per a l’exercici de 2024.

Una vegada realitzada l’assignació d’accions formatives que s’arrepleguen en l’annex I d’esta resolució, la quantitat total assignada és de 4.743.125,64 euros, amb un romanent de 619.974,36 euros.

*Quart. Eficàcia*

La present resolució produirà efectes des de l’endemà de la publicació en el *Diari Oficial de la Generalitat Valenciana*.

Contra esta resolució, que esgota la via administrativa, podrà interposar-se un recurs potestatiu de reposició davant d’este mateix òrgan en el termini d’un mes a partir de l’endemà de la publicació de la present resolució en el *Diari Oficial de la Generalitat Valenciana*, d’acord amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o bé un recurs contenciós administratiu en el termini de dos mesos comptadors en els termes anteriors, de conformitat amb el que s’establix en l’article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que els interessats puguen interposar-hi qualsevol altre recurs que consideren pertinent.

  

València, 2 de desembre de 2024

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.